Pozoruhodný počin a vskutku krásna modlitebná knižka, ktorá priam vyzýva na modlitbu.

„Susan Tassone sa s nami delí o krásu, pravdu, múdrosť a duchovnú hĺbku, ktoré sa nachádzajú v Denníčku sv. Faustíny. Tentoraz nám vo svojej knihe 365 dní s Božím milosrdenstvom predkladá 365 teologických klenotov a ku každému z nich pripája originálnu úvahu a modlitbu. Je to pozoruhodný počin a vskutku krásna modlitebná knižka, ktorá priam vyzýva na modlitbu.“

– MONS. ROBERT P. REED,

bostonský pomocný biskup

Vynikajúca, uskutočniteľná cesta, ako si nadobudnúť návyk permanentného formovania celej svojej osobnosti.

„Najnovšia kniha Susan Tassone je prostriedkom, ktorý nám umožní zakúsiť nesmiernu lásku, ktorou Boh miluje každého jedného z nás. Obsahuje úryvky z Denníčka sv. Faustíny, po ktorých nasleduje výstižná úvaha a krátka modlitba. Ak budeme každý deň nad tým uvažovať, dáme Bohu možnosť, aby prostredníctvom moci svojej lásky zmenil naše vnútorné nastavenie i celý náš život. Keď uvidíme, ako Boh konal v živote sv. Faustíny, pomôže nám to otvoriť oči a vidieť, ako chce konať aj v našich srdciach. Táto kniha predstavuje skutočný poklad a vynikajúcu, uskutočniteľnú cestu, ako si nadobudnúť návyk permanentného formovania celej svojej osobnosti. Vrelo ju odporúčam!“

– OTEC JOSEPH ROESCH MIC,

generálny vikár, Rím, Taliansko

Skutočná pomoc v našej každodennej modlitbe

Kniha 365 dní s Božím milosrdenstvom, ktorú napísala Susan Tassone, sa môže stať účinnou pomocou v našej každodennej modlitbe. Zakaždým, keď vezmeme do rúk túto vzácnu knihu, objavíme niečo z hlbokej múdrosti ukrývajúcej sa v Denníčku sv. Faustíny, ktorú autorka podáva po maličkých kúskoch: jedno zrnko denne. Vo svojich zamysleniach na každý deň Susan predkladá náuku o Božom milosrdenstve jazykom súčasného človeka, pričom používa obrazy a prirovnania, ktoré pomáhajú lepšie porozumieť jej slovám. Ak budeme takýmto spôsobom pravidelne tráviť čas s Pánom, umožní nám to zakúsiť takú istú ...

Koniec ukážky